Endnu inden sin hjemkomst blev han udnævnt til [[provincialmedikus]] i [[Ribe]], hvilket embede han [[1730]] tiltrådte efter først at have erhvervet sig [[doktorgraden]] ved en [[obstetricisk]] afhandling. Han udfoldede i denne stilling en overordenlig stor lægevirksomhed og vandt så megen anseelse, at hans hjælp søgtes af syge fra hele Danmark. I anledning af hans død udgav universitetet et program som anerkendelse af hans dygtighed og [[lærdom]], ligesom også senere [[Matthias Saxtorph]] hædrer ham som praktisk og videnskabelig akkuchør. [[1732]] havde han ægtet ''Ingeborg Christine Fritsch'', datter af en købmand i Ribe. Hun døde først [[1790]]. Da ægteskabet var barnløst, oprettede han af sin formue et større [[legat (pengegave)|legat]] for dermed at lønne en dygtig skoleholder i Ribe.
Personbillede_savnes Historie